
Bucureşti, 06.05.2022
Nr.4c-8/216
AVIZ

asupra propunerii legislative pentru completarea Legii nr.550 din 2004 privind organizarea şi funcţionarea Jandarmeriei Române şi pentru modificarea şi completarea Ordonanţei de urgenţă a Guvernului nr.195 din 2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată spre dezbatere şi avizare cu propunerea legislativă pentru completarea Legii nr.550 din 2004 privind organizarea şi funcţionarea Jandarmeriei Române şi pentru modificarea şi completarea Ordonanţei de urgenţă a Guvernului nr.195 din 2002 privind circulaţia pe drumurile publice, trimisă cu adresa nr. Pl-x 571/2021 din 22 noiembrie 2021 și înregistrată cu nr.4c-8/570/23 noiembrie 2021.
Propunerea legislativă are ca obiect de reglementare completarea Legii nr.550/2004, precum şi modificarea şi completarea Ordonanţei de urgenţă a Guvernului nr.195/2002. Potrivit expunerii de motive, iniţiativa urmăreşte creşterea capacităţii organelor statului de a limita tăierile ilegale de lemn, prin stabilirea competenţei personalului Jandarmeriei Române de a opri în trafic, de a verifica documentele de provenienţă şi de transport ale încărcăturii şi de a imobiliza în condiţiile legii, dacă este cazul, autovehiculele care transportă material lemnos. În lipsa poliţiştilor rutieri, personalul Jandarmeriei Române poate constata contravenţiile şi poate aplica sancţiuni contravenţionale, potrivit legii.

Consiliul Legislativ, cu avizul nr.751/21.09.2021, avizează favorabil propunerea legislativă cu observaţii şi propuneri.
Consiliul Economic și Social, cu avizul nr. 6587/14.09.2021 avizează favorabil propunerea legislativă.
Senatul, în calitate de primă Cameră sesizată, a respins propunerea legislativă in sedinta din data de 17.11.2021.
Potrivit prevederilor art.62 din Regulamentul Camerei Deputaţilor, republicat,  cu modificările şi completările ulterioare, Comisia pentru mediu şi echilibru ecologic a dezbătut propunerea legislativă în şedinţa din data de 4 mai 2022. 
În urma dezbaterilor, membrii comisiei au hotărât, cu majoritate de voturi, avizarea negativă a propunerii legislative pentru completarea Legii nr.550 din 2004 privind organizarea şi funcţionarea Jandarmeriei Române şi pentru modificarea şi completarea Ordonanţei de urgenţă a Guvernului nr.195 din 2002 privind circulaţia pe drumurile publice.
 Prin obiectul de reglementare şi conţinutul său, propunerea legislativă face parte din categoria legilor ordinare.
În conformitate cu prevederile art.75 din Constituția României, republicată, și ale art. 92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.  
	                        PREŞEDINTE,
                   George-Cătălin STÂNGĂ
	


Expert parlamentar, 

Andreea-Larisa Vlasin

